stanford-oval/wikipedia huggingface dataset:
Henry Avery

Henry Avery
Henry Averyn lippu
Henry Avery (s. 1653) eli Pitkä Ben (myös Kapteeni Bridgeman sekä John Every) oli englantilainen merirosvo. Hän oli merirosvojen joukossa erikoisuus sen vuoksi, että hänen merirosvouransa oli lyhytaikainen, mutta hän silti ehti tulla kuuluisaksi. Vaikkakaan Avery ei ole nykyisin yhtä tunnettu kuin esimerkiksi merirosvo Mustaparta, oli hän omana aikanaan kuuluisa Intian rannikolla suorittamiensa ryöstöretkien vuoksi.
Hermann Hansen

| Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Mitalit> Maa:   Saksa.Miesten käsipallo. Olympialaiset  | Maa:   Saksa> Miesten käsipallo. |
| --- | --- | --- | --- |
|  Kultaa | Berliini 1936 | käsipallo |  |
Hermann Hansen (31. lokakuuta 1912 – 28. kesäkuuta 1944) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Hansen pelasi turnauksessa kaksi ottelua.
Hermann Heinrich Gossen

Hermann Heinrich Gossen arviolta vuonna 1858.
Hermann Heinrich Gossen (7. syyskuuta 1810 Düren – 13. helmikuuta 1858 Köln) oli preussilainen kansantaloustieteilijä.
Gossen syntyi Dürenissä veronkerääjän pojaksi. Hän opiskeli Bonnin yliopistossa ja valmistui juristiksi vuonna 1831. Jatkettuaan opintojaan Bonnissa ja Berliinissä hänestä tuli virkamies vuonna 1834. Gossenin ura julkisessa hallinnossa kesti 13 vuotta, kunnes 1847 hän irtisanoutui oltuaan tyytymätön heikkoon urakehitykseensä, ja hän keskittyi tämän jälkeen kirjoittamaan kansantaloustieteestä.
Gossenin ainoaksi taloustieteen julkaisuksi jäi teos Entwickelung der Gesetze des menschlichen Verkehrs, und der daraus fließenden Regeln für menschliches Handeln (1854), jossa hän esitteli kaksi niin sanottua Gossenin lakia. Gossenin ensimmäinen laki on laskevan rajahyödyn laki, jonka Gossen esitti noin 20 vuotta ennen niin sanottua marginalismin syntyä, ja se on nykyajan taloustieteen tärkeimpiä teorioita. Gossenin toinen laki' sanoo puolestaan, että kuluttajat pyrkivät käyttämään rajallisen budjettinsa siten, että saatu rajahyöty on sama kaikista käytetyistä hyödykkeistä.
Gossen väitti teoksensa tulevan mullistamaan taloustieteen samalla tapaa kuin Kopernikus mullisti aikoinaan astronomian, mutta todellisuudessa hänen ainoa julkaisunsa ei saavuttanut juurikaan huomiota kirjoittajan elinaikana. Tärkeimpänä syynä tähän oli kirjan matemaattinen ilmaisutapa ja runsas diagrammien käyttö, joka ei ollut vielä sinä aikana suosittua taloustieteilijöiden keskuudessa. William Stanley Jevonsin löydettyä Gossenin teoksen uudelleen vuonna 1878 kirjasta oli jäljellä enää vain muutamia kappaleita.
Heruminlammi

| Heruminlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Iitti
Koordinaatit:  60°57′28″N, 26°15′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Isoon Pikijärveen 
Järvinumero:  14.124.1.007
Mittaustietoja
Pinnankorkeus:  91,7 m  
Pituus:  610 m  
Leveys:  260 m  
Rantaviiva:  1,476 km  
Pinta-ala:  7,687 ha  
Saaria:  ei saaria 
 fiHeruminlammi 
Heruminlammi  on Päijät-Hämeessä Iitissä, Sitikkalassa sijaitseva lampi.
Maantietoa

Lammen pinta-ala on 7,7 hehtaaria, se on 600 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Valkjärven valuma-alueeseen (14.124) se kuuluu. Lammen vedenpinnan korkeus on 91,7 metriä mpy.
Darryl Ponicsan

Darryl Ponicsan vuonna 2008.
Darryl Ponicsan (s. 1942) on yhdysvaltalainen kirjailija, jonka romaaniin perustuu kaksi elokuvaa vuodelta 1973: Saattokeikka ja Iltaloma. Hän on kirjoittanut salanimellä Anne Argula jännitysromaaneja.
Hoffa

| Hoffa |
| --- | --- |

Ohjaaja:  Danny DeVito
Käsikirjoittaja:  David Mamet
Tuottaja:  Edward R. Pressman
Säveltäjä:  David Newman
Kuvaaja:  Stephen H. Burum
Leikkaaja:  Lynzee Klingman
Pukusuunnittelija:  Deborah Lynn Scott
Pääosat:   Jack Nicholson  Danny DeVito  Armand Assante  J. T. Walsh  Robert Prosky 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Kesto:  140 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hoffa on David Mametin käsikirjoittama ja näyttelijänä paremmin tunnetun Danny DeViton ohjaama elämäkerrallinen rikoselokuva vuodelta 1992. Se kertoo yhdysvaltalaisesta ammattiyhdistysjohtaja Jimmy Hoffasta, jota esittää Jack Nicholson. Muissa pääosissa näyttelevät Danny DeVito, Armand Assante, J. T. Walsh ja Robert Prosky.
Vastaanotto

Hoffa oli Oscar-ehdokkaana kuvauksesta ja naamioinnista. Jack Nicholson oli roolityöstään Golden Globe -ehdokkaana, mutta myös Razzie-ehdokkaana sekä tästä että elokuvasta Koirat karvoissaan. Berliinin elokuvajuhlilla Hoffa kilpaili Kultaisesta karhusta.
Chicago Sun-Timesin Roger Ebert kirjoitti Danny DeViton lunastavansa Hoffalla paikkansa varteenotettavien ohjaajien joukossa ja antoi elokuvalle kolme ja puoli tähteä neljästä. Video-oppaassa vuodelta 1994 Bello Romano antoi Hoffalle kaksi tähteä viidestä ja kirjoitti, että ”poskitopattu Jack Nicholson ärjyy ja virnuilee antaumuksellisesti Hoffana, mutta edes David Mamet[i]n käsikirjoitus ei anna ryhtiä DeViton ohjaukseen”.
Hepolampi (Pieksämäki, Pyhäjärvi)

| Hepolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°17′01″N, 26°45′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Pyhäjärveen 
Järvinumero:  14.934.1.019
Mittaustietoja
Pinnankorkeus:  136,2 m  
Pituus:  450 m  
Leveys:  100 m  
Rantaviiva:  1,53 km  
Pinta-ala:  12,116 ha  
Saaria:  ei saaria 
 fiHepolampi 
Hepolampi  on Etelä-Savossa Pieksämäellä  Pyhäjärven lähellä sijaitseva lampi.
Maantietoa

Lampi on 450 metriä pitkä, 100 metriä leveä, ja sen pinta-ala on 12,1 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Lammen vedenpinnan korkeus on 136,2 metriä mpy.
Herkimerin piirikunta

Herkimerin piirikunta (engl. Herkimer County) on Yhdysvaltojen New Yorkin osavaltiossa sijaitseva piirikunta. Sen väkiluku oli 61 319 vuonna 2019. Piirikunnan hallintokeskus on Herkimerin kunta. Piirikunta on perustettu vuonna 1791.
Aiheesta muualla

Kuvia tai muita tiedostoja aiheesta Herkimerin piirikunta Wikimedia Commonsissa
Dart

Dart voi tarkoittaa seuraavia:
Dart, Googlen kehittämä ohjelmointikieli
Dodge Dart, automalli
Sea Dart, brittiläinen ilmatorjuntaohjus
Harriet Dart (s. 1996), brittiläinen tennispelaaja
Dart, joki Devonissa Englannissa
DART, entinen satelliitti
Double Asteroid Redirection Test, Nasan vuonna 2022 asteroidiin tarkoituksella ohjattu avaruusluotain
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dart”, voi hakea sivunnimihaulla, laajalla sivunnimihaulla tai tekstihaulla.
Hildesheimin tuomiokirkko

| Hildesheimin tuomiokirkko |
| --- | --- |
 Tuomiokirkon pohjoistorni
Maailmanperintökohde
Sijainti:  Hildesheim, Saksa  52°08′56″N, 009°56′50″E
Tyyppi:  kulttuuri
Kriteerit:  I, II, III
Tunnusnumero:  187bis
Valintahistoria
Valintavuosi:  1985
 
Hildesheimin tuomiokirkko (saks. Dom St. Maria) on keskiaikainen Neitsyt Marialle pyhitetty katedraali Hildesheimissa, Saksassa. Se liitettiin Unescon maailmanperintöluetteloon vuonna 1985 yhdessä läheisen Mikaelinkirkon kanssa.
Tuomiokirkko rakennettiin vuosien 1010 ja 1020 välisenä aikana romaaniseen tyyliin. Kirkkoa korjattiin ja laajennettiin 1000-, 1100- ja 1300-luvulla. Se tuhoutui ilmahyökkäyksessä 1945 ja uudelleen rakennettiin 1950-luvulla.
Kirkossa on taideaarteita 1000-luvulta. Keskiajalta oletetaan olevan peräisin taideteos, jonka väitetään sisältävän osia Irminsulin pylväästä.
Keskellä tuomiokirkon pihamaata on goottilainen Annen kappeli, joka on rakennettu 1321
Hildesheimin tuomiokirkko sisältä
1000-vuotinen ruusupensas
Aiheesta muualla

Kuvia tai muita tiedostoja aiheesta Hildesheimin tuomiokirkko Wikimedia Commonsissa
Tuomiokirkko Hornemannin instituutin sivuilla (englanniksi)
Tuomiokirkkomuseo (Arkistoitu – Internet Archive) (saksaksi)
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Henrik Ganander

Henrik (Henricus) Ganander (noin 1700 – 1752 Siuntio) oli suomalainen kirkkoherra ja saamen kielen tutkija. Hän oli huomattavin suomenkielinen tietokirjailija 1700-luvulla.
Gananderin isä oli raumalainen, Turusta kotoisin ollut kankuri Johan Tomasson Ganander (k. 1738). Hän kävi Turun katedraalikoulua ja pääsi ylioppilaaksi Turussa 1726. Ganander vihittiin papiksi Turun hiippakunnassa 1727.
Ganander toimi Sodankylän kappalaisena vuodesta 1727 ja Härnösandin hiippakuntaan kuuluneen Enontekiön kappalaisena vuodesta 1729 astuen tähän virkaan 1731. Siuntion kirkkoherraksi hän tuli 1743. Gannader toimi myös saarnaajana pappeinkokouksessa Turussa 1746.
Ganander teki saamen kielen kieliopin Grammatica lapponica (ilm. 1743), joka noudattaa lähinnä tornionsaamen murretta.
Henrik Ganander oli naimisissa vuodesta 1730 Katarina Tornbergin (k. 1790) kanssa. Heidän poikansa oli Satakunnan kihlakunnan kruununvouti Henrik Ganander (1739–1818).
Teoksia

Grammatica lapponica : linguae Europearum prope antiquissimae solidam planamque viam genium linguae lapponicae addiscere desideranti monstrans, opfra [sic] ac studio Henrici Ganandri Aboensis, comminist. Lapmarch. Tornoensis [sic], jam design. pastoris in Siundo, elaborata. Holmiae, consensu & cura directorum. Typis Laurent. Salvii, anno 1743
Haudan mercki. Cuules. Matcamies. : ... Henricus Tornberg ja. Hänen ... Emändäns. Brigitta Bonelia ... Cannettin. Cuolluitten. Jouckoon. ala. Tornion pitäjän. kirckohon. MDCCXLIII. XX päivänä. Huhticuusta. Rackahalle. Apellans. muistoxi. teki. Henric. Ganander. Turculainen. Tornion. Lapin. Cappalainen. Nyt. Siundon. Kirckoherraxi. Asetettu. Stuckhulmisa, brändaty Laurentius Salviuxen tykona 1743
Aiheesta muualla

Henrik Gananderin elämäkerta Kansallisbiografiassa
Kulonen, Ulla-Maija: Ganander, Henrid Saamelaiskulttuurin ensyklopediassa (Arkistoitu – Internet Archive)
Henrik Forsius (pappi)

Henrik Forsius (13. tammikuuta 1733 Helsinki – 19. elokuuta 1813 Mikkeli) oli suomalainen rehtori ja kirkkoherra joka kirjoitti ensimmäisen Helsingin kaupungin historian.
Forsiuksen vanhemmat olivat helsinkiläinen kauppias Henrik Forsius (k. 1745) ja Barbara Helena Skugge. Hän kävi Helsingin triviaalikoulua ja Porvoon lukiota ja pääsi ylioppilaaksi Turussa 1753. Forsius valmistui Turun akatemiasta filosofian kandidaatiksi ja maisteriksi 1757. Hänet vihittiin papiksi Porvoon hiippakunnassa 1760.
Forsius oli Helsingin triviaalikoulussa vt. ylempänä kollegana vuosina 1756 ja 1759, vakinaisena konrehtorina vuodesta 1760 ja rehtorina vuodesta 1769. Mikkelin kirkkoherrana hän oli 1782–1813 ja lääninrovasti hänestä tuli 1782. Hän sai teologian kunniatohtorin arvon vuonna 1800. Hän kirjoitti Helsinkiä käsittelevän teoksen, joka on julkaistu suomeksi sarjassa Entisaikain Helsinki II (1937).
Henrik Forsius oli naimisissa vuodesta 1761 Vihdin kirkkoherran Jakob Malmin (1691–1772) tyttären Hedvig Malmin (k. 1826) kanssa. Heidän poikansa oli Porvoon lukion lehtori, teologian tohtori Gustaf Henrik Forsius (1780–1842).
Teoksia

Speciminis Academici de Helsingforsia, Celebri Nylandiae Emporio, Pars Prior, [---] Præside Mag. Algotho A. Scarin, Histor. & philosoph. civ. Prof. [---] Publicæ ventilationi modestè submittit, Henricus Forsius, Helsinforsia-Nylandus, [---] ad d. VIII. Novembr. MDCCLV. Aboæ. 1755 (Forsiuksen latinankielinen väitöskirja Helsingin kaupungista)
Historisk och Oeconomisk Beskrifning öfwer Stapel-Staden Helsingfors uti Nyland, Sednare Delen, [---] under Oeconomiae Professorens [---] Hr. Pehr Kalms Inseende, för Lager-Krantzen utgifwen [---] den 21. Maji 1757, af Henric Forsius, Nyländninge. Åbo. 1757 (Forsiuksen ruotsinkielinen maisterinväitöskirja Helsingin kaupungista, ilmestynyt myös näköispainoksena, jonka liitteenä on Tuulikki Tenhon tekemä väitöskirjan suomennos, Markkinointi-instituutti, Helsinki 1978)
Då Sweriges, Göthes och Wendes stormäktigste, allernådigste konung, konung Gustaf den III:s, och ... drottning Sophia Magdalenas, höga kongl. krönings-dag, den 29 maji 1772, högtideligen firades i sjö- och stapel-staden Helsingfors, wardt föliande frögde-tal på rådhuset i underdånighet hållit, af magister Henr. Forsius. Rect. sch. triv. Stockholm, tryckt hos Henr. Fougt 1772
Probsten Henric Forsii Lefnads-lopp af honom sjelf författadt, ilmestynyt teoksessa Bidrag till Helsingfors stads historia II. Samlade och utgifna af P. Nordmann. Helsingfors 1906
Henrik Forsiuksen Helsingin historiaa käsitelleet väitöskirjat ovat ilmestyneet Tauno Nurmelan suomentamina teoksessa Entisaikain Helsinki. Helsingin historiayhdistyksen vuosikirja II. Helsinki 1937
Aiheesta muualla

Arno Forsius : Henrik Forsius, Helsingin ensimmäisen historian kirjoittaja (Arkistoitu – Internet Archive)
Henrik Forsiuksen elämäkerta Kansallisbiografiassa
Dietlindenstraßen metroasema

| Dietlindenstraße |
| --- | --- |

 Münchenin metro 
Perustiedot
Lyhenne:  DL
Metrolinjat:  U6
Paikkakunta:  München
Avattu:  19. lokakuuta 1971
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Dietlindenstraße on metroasema Münchenin metron U6-linjalla, se avattiin 19. lokakuuta 1971 osana metron ensimmäistä vaihetta.
Crystals

Crystals tarkoittaa seuraavia asioita:
The Crystals, yhdysvaltalainen popyhtye
Crystals, Sam Riversin albumi vuodelta 1974
Crystals, Eskimo Callboyn albumi vuodelta 2015
Crystals, kappale Of Monsters and Menin albumilta Beneath the Skin (2015)
Dieter Wisliceny

Dieter Wisliceny (13. tammikuuta 1912 – 4. toukokuuta 1948) oli SS:n jäsen sekä holokaustin ja lopullisen ratkaisun päätoteuttajia.
Wisliceny liittyi Saksan kansallissosialistiseen työväenpuolueeseen vuonna 1933 ja SS:ään vuonna 1934. Wisliceny ylennettiin pian Hauptsturmführeriksi. Toisen maailmansodan aikana hänen tehtäviinsä kuului juutalaisten likvidointi ja siirtäminen gettoihin Kreikassa, Unkarissa ja Slovakiassa. Wisliceny myös järjesti hallinnoimillaan alueilla juutalaiset käyttämään keltaista daavidintähteä erotuksena ei-juutalaisista.
Wisliceny oli tärkeä todistaja Nürnbergin oikeudenkäynneissä, ja hänen todistustaan käytettiin myös oikeudenkäynnissä Israelissa Adolf Eichmannia vastaan. Wisliceny siirrettiin lopulta Tšekkoslovakiaan, jossa häntä syytettiin sotarikoksista. Wisliceny hirtettiin vuonna 1948.
Dietmar Hopp

Dietmar Hopp
Dietmar Hopp (s. 26. huhtikuuta 1940) on saksalainen miljardööri ja yksi SAP-ohjelmistoyhtiön perustajista.
Hopp on bundesliigajoukkue TSG 1899 Hoffenheimin merkittävin rahoittaja. Vielä 1990-luvulla alasarjoissa pelannut kyläseura, jossa Hopp itsekin on pelannut, nousi hänen rahallisella tuellaan vuonna 2008 sensaatiomaisesti Saksan ylimmälle pääsarjatasolle Bundesliigaan. Forbes-lehden mukaan Hoppin varallisuus on noin miljardia Yhdysvaltain dollaria. Hopp on naimisissa ja hänellä on kaksi lasta. Hänen isänsä Emil Hopp oli natsipuolueen sotilaallisen siiven Sturmabteilungin paikalliskomentaja ja johti Hoffenheimin synagogan hävitystä kristalliyönä marraskuussa 1938.
Crème bavaroise

Crème bavaroise hedelmien kanssa tarjoiltuna
Crème bavaroise tai bavarois on kylmä kermavanukas. Se valmistetaan munankeltuaisista, sokerista ja kermasta ja hyydytetään liivatteella. Vanukas tarjoillaan jälkiruokana usein esimerkiksi hedelmien tai hillon kanssa.
Hakalammi

| Hakalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′34″N, 24°33′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Euttulammiin 
Järvinumero:  35.772.1.004
Mittaustietoja
Pinnankorkeus:  84,8 m  
Rantaviiva:  0,676 km  
Pinta-ala:  2,297 ha  
Saaria:  ei saaria 
 fiHakalammi 
Hakalammi  on Kanta-Hämeessä Hämeenlinnassa  sijaitseva lampi.
Maantietoa

Lammen pinta-ala on 2,3 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Hauhonselän alueeseen (35.772) se kuuluu. Lammen vedenpinnan korkeus on 84,8 metriä mpy.
Crystle Stewart

Crystle Stewart
Crystle Danae Stewart (s. 20. syyskuuta 1981) on yhdysvaltalainen missi. Hän voitti vuoden 2008 Miss USA:n tittelin voitettuaan aiemmin Miss Texas USA:n.
Miss USA -voitto toi Stewartille paikan Miss Universum  2008 -kilpailussa, jossa hän sijoittui kymmenen parhaan joukkoon.
Hoffin kirkko

| Hoffin kirkko Hoff kirke |
| --- | --- |

Sijainti:  Østre Toten, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1200-luku
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hoffin kirkko (norj. Hoff kirke) on Østre Totenin kunnassa Innlandetin läänissä Norjassa sijaitseva kivinen pitkäkirkko 1200-luvulta.
Kuvia

Alttari
Aiheesta muualla

Kuvia tai muita tiedostoja aiheesta Hoffin kirkko Wikimedia Commonsissa
Darryl Maggs

| Darryl Maggs> Henkilötiedot |
| --- | --- |
Syntynyt: 6. huhtikuuta 1949 (ikä 75) Victoria, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja/laitahyökkääjä
Maila:  oikea
Pelaajaura
Pääsarjaura:  1970–1980
Seurat:  Dallas Black Hawks (CHL) Chicago Black Hawks (NHL) California Golden Seals (NHL) Chicago Cougars (WHA) Denver Spurs (WHA) Ottawa Civics (WHA) Indianapolis Racers (WHA) Cincinnati Stingers (WHA) Mannheimer ERC (1. Bundesliga) Toronto Maple Leafs (NHL)
NHL-varaus:  48. varaus, 1969 Chicago Black Hawks
Darryl John Maggs (s. 6. huhtikuuta 1949 Victoria, Brittiläinen Kolumbia, Kanada) on kanadalainen entinen ammattilaisjääkiekkoilija. Hän pelasi sekä puolustajana että laitahyökkääjänä.
Ura

Chicago Black Hawks varasi Maggsin NHL:ään vuorolla 48 vuoden 1969 varaustilaisuuden neljännellä kierroksella. Hän aloitti ammattilaisuransa seuraavana vuonna farmijoukkue Dallas Black Hawksissa CHL:ssä ja valittiin kauden päätteeksi sarjan toiseen tähdistökentälliseen. Hänen ensimmäinen NHL-kautensa oli kausi 1971–1972. Joulukuussa 1972, kesken kauden 1972–1973, hän siirtyi California Golden Sealsiin, joka antoi Black Hawksille vaihdossa Dick Redmondin sekä WHA:han siirtyneen Bobby Sheehanin NHL-oikeudet.
Vuonna 1973 myös Maggs siirtyi WHA:han. Hän pelasi kaudet 1973–1974 ja 1974–1975 Chicago Cougarsissa, joka ylsi kausista ensimmäisellä WHA:n loppuotteluihin pelaamaan Avco Cupin voitosta. Kausista jälkimmäisen jälkeen joukkue kuitenkin lopetti toimintansa ja Maggs siirtyi Denver Spursiin, joka puolestaan lopetti toimintansa kesken kauden 1975–1976 ehdittyään toimia lyhyen aikaa myös nimellä Ottawa Civics. Tammikuussa 1976 Maggs siirtyi Indianapolis Racersiin, jossa pelatessaan teki kaudella 1976–1977 piste-ennätyksensä, 71 tehopistettä, 16 maalia ja 55 syöttöpistettä, 81:ssä runkosarjaottelussa. Hänet valittiin kauden päätteeksi sarjan ensimmäiseen tähdistökentälliseen.
Helmikuussa 1978 Maggs ja Reg Thomas siirtyivät Cincinnati Stingersiin pelaajakaupassa, jossa Racers sai vaihdossa Claude Larosen ja Rich Leducin. Hän pelasi Stingersissä kaksi kautta, joista jälkimmäisellä pelasi osan kaudesta myös Mannheimer ERC:ssä Eishockey-Bundesligassa. Joulukuussa 1979 Maggs palasi NHL:ään tehtyään viiden ottelun try-out-sopimuksen Toronto Maple Leafsin kanssa. Hän jäi kuitenkin ilman pitempää sopimusta ja lopetti pelaajauransa.
Maggs pelasi NHL:ssä 135 runkosarja- ja neljä pudotuspeliottelua ja WHA:ssa 402 runkosarja- ja 34 pudotuspeliottelua. Hän teki NHL:n runkosarjassa 33 tehopistettä, 14 maalia ja 19 syöttöpistettä, ja jäi pudotuspeleissä tehopisteittä. WHA:n runkosarjassa hän teki 228 tehopistettä, 51 maalia ja 177 syöttöpistettä, ja pudotuspeleissä 14 tehopistettä, viisi maalia ja yhdeksän syöttöpistettä.
Home Run

| Home Run Hardfloor |
| --- | --- | --- |

Studioalbumin tiedot
 Äänitetty : 1996
 Julkaistu: 1996 (UK)
 Tuottaja(t): Oliver Bondzio, Ramon Zenker
 Tyylilaji: acid house
 Kesto: 48.02
 Levy-yhtiö: Harthouse
Hardfloorin muut julkaisut
| Respect 1994 | Home Run 1996 | The Best of Hardfloor 1997 |
Home Run on saksalaisen Hardfloor-ryhmän kolmas albumi ja sen julkaisi Harthouse vuonna 1996.
Levyn teema on baseball, mikä näkyy lajin termien mukaan nimetyissä kappaleissa ja levyn kansitaiteessa.
Kappalelista

Strikeout (5:28)
Home Run (5:37)
Double-steal (5:45)
Slitfinger Fastball (5:11)
Beavis at Bat (6:21)
Knuckle Skills (6:16)
Pinch-hitter (6:35)
Line-drive (6:49)
Aiheesta muualla

Discogs.com - Home Run (CD)
Henrik Forsberg (jääkiekkoilija)

| Henrik Forsberg> Henkilötiedot |
| --- | --- |
Syntynyt: 10. syyskuuta 1985 (ikä 39) Vaasa, Suomi
Kansalaisuus:   Suomi
Jääkiekkoilija
Lempinimi:  Foppa, Hena, Henkka
Pelipaikka:  puolustaja
Maila:  vasen
Pituus:  182 cm
Paino:  88 kg
Pelaajaura
Pääsarjaura:  2005–2017
Seurat:  JYP (SML) D Team (Mestis) Jukurit (Mestis) SaiPa (SML) KooKoo (Mestis) Hokki (Mestis) HCK (Mestis) HIFK (SML) Lukko (SML) HPK (SML)
Henrik Forsberg (s. 10. syyskuuta 1985 Vaasa) on suomalainen entinen jääkiekkopuolustaja. Hän pelasi urallaan SM-liigaa JYPissä, Saimaan Pallossa, Helsingin IFK:ssa, Rauman Lukossa ja Hämeenlinnan Pallokerhossa yhteensä 275 runkosarjaottelua tehopistein 9+26=35 ja keräten 278 jäähyminuuttia sekä 28 playoff-ottelua tehopistein 3+1=4 ja keräten kahdeksan jäähyminuuttia. Forsberg pelasi ison osan urastaan myös Mestiksessä, jossa hän voitti hopeaa Mikkelin Jukureissa vuonna 2011 ja pronssia KooKoossa joukkueensa kapteenina vuonna 2012. Myös seuraavan kauden 2013–2014 Forsberg aloitti HC Keski-Uudenmaan kapteenina. Forsberg edusti SM-liigassa myös KooKoota vuodet 2017–2019 ja hänet nimettiin kaudeksi 2017–2018 myös joukkueen kapteenistoon, mutta aiemminkin urallaan loukkaantumisista kärsinyt Forsberg ei kuitenkaan pelannut enää otteluakaan ja hän lopetti pelaajauransa sopimuksensa päätyttyä.
Muuta

Forsbergin pikkuveli Patrik on pelannut hyökkääjänä Suomen, Ruotsin ja Ranskan alemmissa sarjoissa.